สังเกตจากตรงนั้น ดูลักษณะอื่นประกอบ
ถึงภายนอกจะดูแข็งแรงดี แต่ลูกแมวส่วนใหญ่มักทนความหนาวไม่ค่อยได้ จนกว่าลูกแมวจะสร้างความอบอุ่นได้ด้วยตัวเอง แม่แมวต้องคอยกกให้ความอบอุ่นแทน ถ้าคุณไปพรากลูกแมวมาจากแม่ ก็อาจเป็นอันตรายได้ เพื่อป้องกันไม่ให้คุณเผลอทำอันตรายน้องๆ หนูๆ โดยไม่รู้ตัว คุณต้องปฏิบัติตามขั้นตอนต่อไปนี้ เวลาจับลูกแมวมาดูเพศ  ลูกแมวต้องอยู่ในที่ร่มที่อากาศอุ่นตลอดเวลา อย่าเอาลูกแมวไปจากแม่แมวเกิน 5 - 10 นาที อย่าวางลูกแมวบนพื้นผิวที่ "เย็นเฉียบอยู่ตลอด" อย่างเคาน์เตอร์หินอ่อนหรือพื้นไม้เนื้อแข็ง เพราะจะทำให้ลูกแมวตัวเย็นลงได้ ระบุเพศจาก "ตรงนั้น" ของลูกแมวนี่แหละง่ายและตรงจุดที่สุด ลูกแมวอาจมีดิ้นหนีบ้าง (แหงล่ะ) ไม่ยอมให้คุณยกหางสังเกตเพศ ก็ต้องใจเย็น เบามือเข้าไว้ ถ้าใจร้อนไปบีบลูกแมวแรงๆ หรือดึงหาง นอกจากลูกแมวจะเจ็บแล้วยังอาจแว้งกัดคุณได้ด้วยสัญชาตญาณป้องกันตัว ห้ามถือลูกแมวโดยจับแค่หางเด็ดขาด บอกเลยว่าเป็นจุดที่บอบบางอันตรายมาก  ลูบหรือตบเบาๆ ปลอบลูกแมวให้หายกลัวสัก 2 - 3 นาที แล้วค่อยวางกลับไปบนผ้าขนหนูสะอาดนุ่มๆ เพื่อเปิดหางดู แต่ถ้าลูกแมวไม่ยอมจริงๆ ให้รีบเอาไปคืนแม่แมว แล้วค่อยหยิบมาดูใหม่โอกาสหน้าจะดีกว่า จับลูกแมวยืนขึ้น ให้หันหน้าไปทางตรงกันข้ามกับคุณ ยกหางขึ้นเบาๆ "อย่าดึง" และ "อย่ากระชาก" ถ้าลูกแมวดิ้น ไม่อยากให้คุณยกหางดู คงต้องหาผู้ช่วยมาอีกคน ให้เขาช่วยอุ้มลูกแมวไว้ในวงแขนแบบทะนุถนอม ระหว่างคุณยกหางขึ้นดูเพศแบบเบามือไม่แพ้กัน จริงๆ แล้วก็พอมีวิธีที่ทำให้ลูกแมวยอมยกหางให้คุณดูด้วยตัวเอง คือคุณต้องเกาตรงก้น จุดที่หางต่อกับหลังน่ะ  จะมีรูหรือจุดสังเกตด้วยกัน 2 จุด จุดบนคือรูก้น ส่วนจุดล่างก็คือ "ตรงนั้น" ไม่ว่าของตัวเมียหรือตัวผู้ก็ตาม ถ้ามีลูกแมวมากกว่า 1 ตัว จะลองจับมาเทียบกันตัวๆ เลยก็ได้ ทีนี้ละเปรียบเทียบจุดต่างของตัวผู้กับตัวเมียได้แบบชัดๆ เลย  ตรงนั้นของตัวเมียจะหน้าตาเหมือนรอยผ่าแนวตั้ง พอมารวมกับรูก้นแล้ว จุดสังเกต 2 จุดของลูกแมวตัวเมียจะออกมาหน้าตาเหมือนตัว “i” ยังไงอย่างงั้น ส่วนตรงนั้นของตัวผู้จะหน้าตาเหมือนรูกลมๆ เล็กๆ พอมารวมกับรูก้นแล้ว จุดสังเกต 2 จุดของลูกแมวตัวผู้จะออกมาหน้าตาเหมือน colon ( : ) แทน ถ้าเป็นลูกแมวตัวเมีย ระยะห่างระหว่างรูก้นกับตรงนั้นจะใกล้กันกว่าของลูกแมวตัวผู้ คุณก็ใช้ระยะห่างตรงนี้ช่วยบอกเพศได้อีกทาง  ตรงนั้นของลูกแมวตัวเมียจะอยู่สูงขึ้นไป จนใกล้กับรูก้น ในขณะที่ตรงนั้นของลูกแมวตัวผู้จะห่างลงมาจากรูก้นมากกว่า ป๋องแป๋งตุ้มจิ๋วของลูกแมวตัวผู้จะดูยากกว่าแมวโต แต่ถ้าสังเกตดีๆ ก็จะเห็นได้ แต่ห้ามคุณใช้ความรุนแรงเด็ดขาด ตรงนั้นของแมวตัวผู้ยิ่งบอบบางเข้าไปใหญ่ ถ้าอยู่ๆ คุณไปบีบให้มันยื่นออกมาละก็ (เพราะปกติจะหดซ่อนอยู่) ระวังลูกแมวจะบาดเจ็บหรือพิการในระยะยาวได้  สังเกตดูดีๆ ระหว่างรูก้นกับตรงนั้น ถ้ามีถุงหรือก้อนจิ๋วๆ อยู่ นั่นแหละป๋องแป๋ง แปลว่าลูกแมวของคุณเป็นตัวผู้ ถ้ามองเท่าไหร่ก็หาป๋องแป๋งไม่เจอ ก็ต้องลองคลำๆ หาดู แต่ลูกแมวต้องอายุอย่างน้อย 1 - 2 เดือนแล้ว วิธีคลำหาป๋องแป๋งก็คือให้ลองบีบเบาๆ ระหว่างรูก้นกับตรงนั้น จะรู้สึกว่ามีก้อนเล็กๆ เหมือนเมล็ดถั่ว 1 - 2 เมล็ด แต่ถ้าเป็นลูกแมวตัวผู้ที่เล็กมาก ยังไม่ถึง 1 - 2 เดือน บางทีป๋องแป๋งจะหลบอยู่ในท่อขาหนีบ (inguinal canal) จนคุณคลำหาไม่เจอ สีขนนี่แหละบอกได้ว่าลูกแมวเป็นเพศอะไร  สีขนบางสี อย่างสามสีแบบ calico (สีดำ ขาว และส้มเป็นวงใหญ่ๆ) หรือแบบ tortoiseshell (สีดำลายหินอ่อน สีส้ม/น้ำตาล และบางทีก็สีขาว) จะมีโครโมโซม X และต้องมี 2 โครโมโซม X ถึงจะเป็นสีอย่างที่ว่า เพราะงั้นในเมื่อแมวตัวเมียมี 2 โครโมโซม X แต่แมวตัวผู้มีแค่ 1 โครโมโซม แปลว่าแมวตัวผู้จะไม่มีทางมีสีแบบนี้ได้ เว้นแต่ยีนส์จะเกิดผิดปกติขึ้นมา ซึ่งหายากหน่อย แมวสลิดสีส้ม หรือ Orange tabby (พูดง่ายๆ ก็แมวลายนั่นแหละ) ส่วนใหญ่จะเป็นตัวผู้ พอผ่านไปประมาณ 6 - 10 เดือน (บางพันธุ์ก็แค่ 4 เดือน) ลูกแมวตัวเมียที่ยังไม่ได้ทำหมันส่วนใหญ่จะเริ่มแสดงอาการ “ติดสัด” ขึ้นมา (ศัพท์ทางวิทยาศาสตร์เรียกว่า “อยู่ในระยะ estrus”) แมวตัวเมียจะติดสัดอยู่ประมาณ 2 - 19 วัน โดยทั่วไป ถ้าไม่ได้ผสมพันธุ์ ระยะติดสัดของตัวเมียจะอยู่ที่ประมาณ 8 วัน แต่ถ้าได้ผสมพันธุ์ก็จะสั้นลง เพราะการผสมพันธุ์จะไปกระตุ้นให้ไข่ตก แมวที่ติดสัดจะแสดงอาการที่เห็นได้ชัด ซึ่งอาการบางอย่างจะบอกได้ว่าลูกแมวของคุณนั้นเป็นตัวเมีย อาการที่ว่าก็คือ  เริ่มร้องเหมียวดังขึ้น ฟังดูก้าวร้าวขึ้น แถมร้องบ่อย ยิ่งเวลาผ่านไปก็ยิ่งเป็นมาก ดีไม่ดีจะร้องโหยหวนยังกับหอน ทำท่าจะออกจากบ้านให้ได้ แสดงความรักกับคุณมากเป็นพิเศษ ไม่เว้นกระทั่งสิ่งของที่ไม่มีชีวิต แสดงอาการ “เชิญชวน” แบบแมวๆ หรือก็คือถ้าเป็นแมวตัวเมียจะยืนก้มไปทางขาหน้า แล้วยืดหลังเยอะผิดปกติ แถมยกหางสูง ชูก้นไปมา พ่นฉี่ไปทั่ว ถ้าแมวตัวผู้ที่ยังไม่ทำหมัน (ภาษาอังกฤษเรียกว่า tom) เกิดโตเต็มวัยพร้อมผสมพันธฺุ์ขึ้นมา ก็จะเริ่มฉี่พ่นอาณาเขตไปทั่ว กลิ่นแรงอย่าบอกใคร  แมวตัวผู้ของคุณจะเริ่มฉี่เปะปะนอกกระบะทราย ทั้งๆ ที่ฝึกจนฉี่เป็นที่เป็นทางแล้วแท้ๆ กลิ่นฉี่จะฉุนแรง เป็นเอกลักษณ์ซะจนคุณบอกได้ คุณจะยังดูไม่ออกหรอก ว่าหุ่นหรือหน้าแมว 2 เพศนั้นต่างกันยังไง จนกว่าแมวจะโตเต็มวัยพร้อมผสมพันธฺุ์ แต่พอแมวโตเต็มที่แล้ว จะมีลักษณะเฉพาะบางอย่างที่คุณสังเกตได้ไม่ยากเลย  แมวตัวผู้ที่ยังไม่ทำหมันจะหุ่นเพรียว มีกล้ามเนื้อ แถมกะโหลกกับขากรรไกรจะใหญ่กว่า นอกจากนี้ แมวตัวผู้ที่ยังไม่ทำหมันมักจะมี “stud tail” หรือก็คือกลุ่มต่อมตรงโคนหาง ที่จะขับน้ำมันส่วนเกินที่เรียกว่า sebum ออกมา คุณจะสังเกตเห็นได้ตรงบริเวณใกล้ๆ โคนหาง ว่าขนตรงนั้นจะมันหรือด้านเป็นพิเศษ ขนเป็นกระจุก บาง หรือโหว่หายไป มีตุ่มดำๆ ขึ้นเหมือนสิว มีผื่นหรือผิวหนังติดเชื้อ และ/หรือมีกลิ่นแรง
ต้องให้ลูกแมวอยู่ในที่ที่อุ่นและปลอดภัย. ยกหางลูกแมวดูเบาๆ. ลองสังเกตตรงจุดล่างดู. เช็คระยะห่างระหว่าง 2 จุด. ลองมองหาป๋องแป๋ง. สีขนก็บอกเพศได้. คอยสังเกตสัญญาณบอกระยะติดสัด (estrus). ลองดมๆ ดูว่ากลิ่นฉี่แรงหรือเปล่า. สังเกตจากโครงสร้างและลักษณะหน้าตา.
https://www.wikihow.com/Determine-the-Sex-of-a-Kitten https://www.wikihow.com/Determine-the-Sex-of-a-Kitten
Judging Genital Features Judging Non-Genital Features